CELEX: 32006R1649
Language: el
Date: 2006-11-08 00:00:00
Title: Κανονισμός (ΕΚ) αριθ. 1649/2006 της Επιτροπής, της 8ης Νοεμβρίου 2006 , περί εφαρμογής του χαμηλότερου ύψους επιστροφής κατά την εξαγωγή ορισμένων προϊόντων των τομέων των αυγών και του κρέατος πουλερικών (Κωδικοποιημένη έκδοση)

9.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/6
            
         ΚΑΝΟΝΙΣΜΌΣ (ΕΚ) αριθ. 1649/2006 ΤΗΣ ΕΠΙΤΡΟΠΉΣ
   της 8ης Νοεμβρίου 2006
   περί εφαρμογής του χαμηλότερου ύψους επιστροφής κατά την εξαγωγή ορισμένων προϊόντων των τομέων των αυγών και του κρέατος πουλερικών
   (Κωδικοποιημένη έκδοση)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 9 παράγραφος 13,
   τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (2), και ιδίως το άρθρο 9 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 109/80 της Επιτροπής, της 18ης Ιανουαρίου 1980, περί εφαρμογής του χαμηλότερου ύψους επιστροφής κατά την εξαγωγή ορισμένων προϊόντων των τομέων των αυγών και του κρέατος πουλερικών (3) έχει επανειλημμένα τροποποιηθεί κατά τρόπο ουσιαστικό (4). Είναι ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
            
         
               (2)
            
            
               Όταν το ύψος της επιστροφής κατά την εξαγωγή εξαρτάται από τον προορισμό, το άρθρο 18 παράγραφος 1 του κανονισμού (ΕΚ) αριθ. 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα (5), ορίζει ότι το μέρος της επιστροφής, που υπολογίζεται χρησιμοποιώντας το χαμηλότερο ύψος επιστροφής, και το οποίο ισχύει κατά την ημέρα ολοκλήρωσης των τελωνειακών διατυπώσεων εξαγωγής, καταβάλλεται κατόπιν αιτήσεως του εξαγωγέα μόλις προσκομισθούν αποδεικτικά στοιχεία ότι το προϊόν εγκατέλειψε το τελωνειακό έδαφος της Κοινότητας.
            
         
               (3)
            
            
               Δυνάμει του άρθρου 4 παράγραφοι 1 και 7 και του άρθρου 5 παράγραφοι 1 και 3 του κανονισμού (ΕΟΚ) αριθ. 565/80 του Συμβουλίου, της 4ης Μαρτίου 1980, περί της προπληρωμής των επιστροφών κατά την εξαγωγή για τα γεωργικά προϊόντα (6), το μέρος της επιστροφής που υπολογίζεται χρησιμοποιώντας το χαμηλότερο ύψος επιστροφής επιτρέπεται να καταβάλλεται αφ’ ης στιγμής το εκάστοτε προϊόν έχει υπαχθεί στην ειδική διαδικασία που προβλέπεται στον εν λόγω κανονισμό.
            
         
               (4)
            
            
               Βάσει των ειδικών ρυθμίσεων που έχουν θεσπισθεί με ορισμένες τρίτες χώρες, το ύψος της επιστροφής που ισχύει για τις εξαγωγές ορισμένων προϊόντων του τομέα των αυγών και του κρέατος πουλερικών προς τις εν λόγω χώρες επιτρέπεται να είναι χαμηλότερο, ενίοτε δε σημαντικά χαμηλότερο, από την επιστροφή που ισχύει κανονικά. Μάλιστα, σε ορισμένες περιπτώσεις ενδέχεται να μην καθορισθεί καμία επιστροφή.
            
         
               (5)
            
            
               Το πλέον χαμηλό ύψος επιστροφής προκύπτει επίσης από το γεγονός ότι δεν έχει καθορισθεί επιστροφή.
            
         
               (6)
            
            
               Οσάκις δεν καθορίζεται επιστροφή για εξαγωγές, με ρυθμίσεις οι οποίες έχουν θεσπισθεί στις Ηνωμένες Πολιτείες διασφαλίζεται ότι προϊόντα ως προς τα οποία έχει γίνει δεκτή επιστροφή για άλλους προορισμούς δεν επιτρέπεται να εισαχθούν στην εν λόγω χώρα. Είναι σκόπιμο επίσης να προβλεφθεί εξαίρεση για τον καθορισμό του χαμηλότερου ύψους επιστροφής για τις εξαγωγές προς τις Ηνωμένες Πολιτείες. Η κτηθείσα πείρα καταδεικνύει ότι τα εν λόγω προϊόντα ενδέχεται να μπορούν να υπαχθούν στην εξαίρεση αυτή όχι μόνο σε σχέση με την εφαρμογή του άρθρου 18 παράγραφος 2 του κανονισμού (ΕΚ) αριθ. 800/1999 αλλά επίσης σε σχέση με την εφαρμογή του άρθρου 4 παράγραφοι 1 και 7 και του άρθρου 5 παράγραφοι 1 και 3 του κανονισμού (ΕΟΚ) αριθ. 565/80.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το γεγονός ότι δεν καθορίζεται επιστροφή για τα προϊόντα που εμπίπτουν στους κωδικούς ΣΟ 0105 11, 0105 12, 0105 19, 0207 (εξαιρουμένων των 0207 34, 0207 13 91, 0207 14 91, 0207 26 91, 0207 27 91, 0207 35 91, 0207 36 81, 0207 36 85 και 0207 36 89), 0407, 0408, 1602 32 και τα οποία εξάγονται προς τις Ηνωμένες Πολιτείες της Αμερικής δεν λαμβάνεται υπόψη:
   
               —
            
            
               για τον καθορισμό του χαμηλότερου ύψους επιστροφής στο πλαίσιο της εφαρμογής του άρθρου 18 παράγραφος 2 του κανονισμού (ΕΚ) αριθ. 800/1999,
            
         
               —
            
            
               για την εφαρμογή του άρθρου 4 παράγραφος 7 και του άρθρου 5 παράγραφος 3 του κανονισμού (ΕΟΚ) αριθ. 565/80.
            
         Άρθρο 2
   Ο κανονισμός (ΕΟΚ) αριθ. 109/80 καταργείται.
   Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα II.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Νοεμβρίου 2006.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 282 της 1.11.1975, σ. 49. Κανονισμός όπως τροποποιήθηκε τελευταία με τον κανονισμό (ΕΚ) αριθ. 679/2006 (ΕΕ L 119 της 4.5.2006, σ. 1).
   
      (2)  ΕΕ L 282 της 1.11.1975, σ. 77. Κανονισμός όπως τροποποιήθηκε τελευταία με τον κανονισμό (ΕΚ) αριθ. 679/2006.
   
      (3)  ΕΕ L 14 της 19.1.1980, σ. 30. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2916/95 (ΕΕ L 305 της 19.12.1995, σ. 49).
   
      (4)  Βλέπε παράρτημα I.
   
      (5)  ΕΕ L 102 της 17.4.1999, σ. 11. Κανονισμός όπως τροποποιήθηκε τελευταία με τον κανονισμό (ΕΚ) αριθ. 671/2004 (ΕΕ L 105 της 14.4.2004, σ. 5).
   
      (6)  ΕΕ L 62 της 7.3.1980, σ. 5. Κανονισμός όπως τροποποιήθηκε τελευταία με τον κανονισμό (ΕΚ) αριθ. 444/2003 της Επιτροπής (ΕΕ L 67 της 12.3.2003, σ. 3).
   
      ΠΑΡΑΡΤΗΜΑ I
      ΚΑΤΑΡΓΟΥΜΕΝΟΣ ΚΑΝΟΝΙΣΜΟΣ ΜΕ ΤΙΣ ΔΙΑΔΟΧΙΚΕΣ ΤΡΟΠΟΠΟΙΗΣΕΙΣ ΤΟΥ
      
                  Κανονισμός (ΕΟΚ) αριθ. 109/80 της Επιτροπής
                  (ΕΕ L 14 της 19.1.1980, σ. 30)
               
               
                   
               
            
                  Κανονισμός (ΕΟΚ) αριθ. 1475/80
                  (ΕΕ L 147 της 13.6.1980, σ. 15)
               
               
                  Μόνο το άρθρο 1 παράγραφος 3 δεύτερη περίπτωση
               
            
                  Κανονισμός (ΕΟΚ) αριθ. 3987/87
                  (ΕΕ L 376 της 31.12.1987, σ. 20)
               
               
                  Μόνο το άρθρο 4
               
            
                  Κανονισμός (ΕΟΚ) αριθ. 1737/90
                  (ΕΕ L 161 της 27.6.1990, σ. 25)
               
               
                   
               
            
                  Κανονισμός (ΕΟΚ) αριθ. 3779/90
                  (ΕΕ L 364 της 28.12.1990, σ. 9)
               
               
                  Μόνο το άρθρο 2
               
            
                  Κανονισμός (ΕΚ) αριθ. 2916/95
                  (ΕΕ L 305 της 19.12.1995, σ. 49)
               
               
                  Μόνο το άρθρο 1 παράγραφος 1 δεύτερη περίπτωση και το άρθρο 2 παράγραφος 2 πρώτη περίπτωση
               
            
   
      ΠΑΡΑΡΤΗΜΑ II
      ΠΙΝΑΚΑΣ ΑΝΤΙΣΤΟΙΧΙΑΣ
      
                  Κανονισμός (ΕΟΚ) αριθ. 109/80
               
               
                  Παρών κανονισμός
               
            
                  Άρθρο 1
               
               
                  Άρθρο 1
               
            
                  —
               
               
                  Άρθρο 2
               
            
                  Άρθρο 2
               
               
                  Άρθρο 3
               
            
                  —
               
               
                  Παράρτημα I
               
            
                  —
               
               
                  Παράρτημα II